KTB เปิดตัว “กรุงไทย พร้อมเพย์ ลุ้นฟรี #ดีใจจัง”เสริมบริการพร้อมเพย์ หนุนระบบโอนเงินแบบใหม่
KTB เปิดตัว "กรุงไทย พร้อมเพย์ ลุ้นฟรี #ดีใจจัง" เสริมบริการพร้อมเพย์ หนุนระบบโอนเงินแบบใหม่ ช่วยประหยัดต้นทุนการบริหารจัดการเงินสดของประเทศ
7 ก.ค. 2559

นายวรภัค ธันยาวงษ์ กรรมการผู้จัดการใหญ่ พร้อมด้วย นายทรงพล ชีวะปัญญาโรจน์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย หรือ KTB เปิดเปยว่า บริษัทร่วมเปิดตัวแคมเปญ “กรุงไทย พร้อมเพย์ ลุ้นฟรี #ดีใจจัง” เพื่อสนับสนุนระบบการโอนเงินและรับโอนเงินแบบใหม่ของประเทศ ส่งเสริมการใช้บริการพร้อมเพย์ เพื่อช่วยประหยัดต้นทุนการบริหารจัดการเงินสดของประเทศ และเป็นหนึ่งในแคมเปญฉลอง 50 ปีของธนาคาร
โดยมอบสิทธิพิเศษให้กับลูกค้าที่ผูกบัญชีกับธนาคาร ได้ลุ้นรับรางวัลสูงสุดรถยนต์ Honda Civic 1.8 E รวม 3 รางวัลๆ ละ 869,000 บาท โทรศัพท์มือถือ Samsung S7 Edge รวม 150 รางวัลๆ ละ 26,900 บาท และ KTB e-Money Card รวม 4,850 รางวัลๆ ละ 500 บาท รวมมูลค่ากว่า 9 ล้านบาท
ทั้งนี้ มีเงื่อนไขการเข้าร่วมแคมเปญ กรุงไทย พร้อมเพย์ ลุ้นฟรี #ดีใจจัง เพียงผูกบัญชีกับธนาคาร ด้วยหมายเลขโทรศัพท์มือถือ และ/หรือ หมายเลขบัตรประจำตัวประชาชน ผ่านตู้ ATM บริการ KTB netbank และสาขา ระหว่างวันที่ 15 กรกฎาคม ถึง 15 ตุลาคมนี้ เมื่อผูกบัญชีสำเร็จ จะได้รับสิทธิ์ในการลุ้นรางวัลทันที 1 สิทธิ์ ต่อ 1 หมายเลข
โดยจะเริ่มจับรางวัลครั้งที่ 1 วันที่ 31 สิงหาคม ประกาศผลวันที่ 7 กันยายน ครั้งที่ 2 จับรางวัล วันที่ 28 กันยายน ประกาศผลวันที่ 5 ตุลาคม และครั้งที่ 3 จับรางวัล วันที่ 8 พฤศจิกายน ประกาศผลวันที่ 15 พฤศจิกายน 2559
สำหรับรางวัลในแต่ละครั้งประกอบด้วย รถยนต์ Honda Civic 1.8 E 1 คัน โทรศัพท์มือถือ Samsung S7 Edge 50 เครื่อง KTB e-Money Card 1,500 รางวัล ยกเว้นครั้งที่ 3 เพิ่ม KTB e-Money Card เป็น 1,850 รางวัล